OSNOVNA ŠKOLA DRENJE

LJUDEVITA GAJA 28

31418 DRENJE

-službenik za informiranje

Drenje, 19. studeni 2020.

**OBAVIJEST O ODLUKAMA ŠKOLSKOG ODBORA**

Dana 19. studenog 2020. (četvrtak) održana je 31. sjednica Školskog odbora za koju je jednoglasno usvojen sljedeći dnevni red:

1. Donošenje Odluke o usvajanju zapisnika sa 30. sjednice Školskog odbora Osnovne škole Drenje, Drenje
2. Donošenje Odluke o davanju prethodne suglasnosti ravnatelju škole za zasnivanje radnog odnosa na određeno puno radno vrijeme
3. Događaji u PŠ Pridvorje
4. Izmjena godišnjeg plana i programa škole 2020./2021.
5. Razno

**TOČKA 1.**

Školski odbor Osnovne škole Drenje, Drenje jednoglasno je donio Odluku o usvajanju zapisnika sa 30. sjednice Školskog odbora održane 15. listopada 2020.

**TOČKA 2.**

Nakon izvješća ravnatelja, Školski odbor Osnovne škole Drenje, Drenje jednoglasno je donio Odluku o davanju prethodne suglasnosti za zasnivanje radnog odnosa s Klarom Vidić na radnom mjestu kuharice na određeno puno radno vrijeme temeljem natječaja objavljenog 30. listopada 2020. na mrežnoj stranici i oglasnoj ploči Osnovne škole Drenje, Drenje i na mrežnoj stranici i oglasnoj ploči Hrvatskog zavoda za zapošljavanje (KLASA: 112-01/20-01/07 URBROJ: 2121-18-01-20-1).

**TOČKA 3.**

Ravnatelj škole Darko Čota upoznao je članove Školskog odbora sa zbivanjima u PŠ Pridvorje te napomenuo da od ponedjeljka 23.11.2020. u PŠ Pridvorje dolazi nova učiteljica Tanja Kozina koja je do 31.10.2020. radila kao učiteljica informatike u područnim školama i matičnoj školi u Drenju.

**TOČKA 4.**

Ova točka uvodi se zbog izvanrednih događaja koji su nastali u međuvremenu. Školski odbor Osnovne škole Drenje, Drenje jednoglasno je donio Odluku da se 19.11.2020. (četvrtak) i 20.11.2020. (petak) proglašavaju nenastavnim danima.

**TOČKA 5.**

Ravnatelj je najavio potrebu održavanja sjednice Školskog odbora po završetku natječaja za radno mjesto učitelj/ica Geografije na određeno nepuno radno vrijeme.

 Službenik za informiranje

 Sanja Balen, mag.iur.